ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024142
ขอให้แก้ไขปัญหาการจอดรถกีดขวางทางสัญจร บริเวณถนนฝั่งตรงข้ามโรงเรียนเซนต์คาเบรียล ถนนสามเสน แขวงดุสิต (จากการตรวจสอบเป็นแขวงวชิรพยาบาล) เขตดุสิต กรุงเทพมหานคร จุดสังเกตและฝั่งตรงข้ามโรงเรียนเซนต์คาเบรียลเป็นสมาคมศิษย์เก่าของโรงเรียนฯ เนื่องจากผู้ร้องแจ้งว่าถนนบริเวณนั้นเป็นถนนที่มีช่องทางการจราจรจำนวน 4 ช่องทางครึ่ง อีกฝั่งจะเป็นถนนวันเวย์ได้ช่องทางเดียว ในช่วงเช้าเวลาประมาณ 06.30-08.00น. ทุกวันจันทร์-วันศุกร์ และที่ไม่ใช่วันหยุดราชการ จะประสบปัญหาว่าผู้ปกครองของเด็กนักเรียนจะจอดรถส่งบุตรและจอดแช่นานนั่งอยู่ในรถจนกว่าบุตรจะเดินเข้าไปในโรงเรียน โดยมีการจอดซ้อนถนน 3 ช่องทางการจราจร ซึ่งรถที่มุ่งหน้ามาจากแยกสี่ย่านและมาแยกสุโขทัยก็ประสบปัญหาการจราจรติดขัดอยู่แล้วกว่าจะผ่านแยกสุโขทัยมาได้การจราจรก็หนาแน่นด้วยเพราะมีการก่อสร้างโครงการรถไฟฟ้าใต้ดิน พอผ่านแยกซังฮี้แทนที่จะสามารถวิ่งได้โล่งกลับมาเกิดการจราจรติดขัดบริเวณถนนหน้าโรงเรียนเซนต์คาเบรียล บางครั้งการจราจรติดขัดจากบริเวณหน้าโรงเรียนจนไปถึงแยกสี่ย่าน อีกทั้งในช่วงเย็นเวลาประมาณ 15.30-17.00 น. ก็ประสบปัญหาเช่นกัน และทำให้รถโดยสารประจำทางก็ไม่สามารถเข้าจอดที่ป้ายบริเวณสวนสุนันทาได้เพราะมีรถของผู้ปกครองจอดกีดขวางอยู่ จึงต้องไปจอดที่ช่องทางการจราจรช่องที่สองครึ่งแต่มีความอันตรายมาก จึงสงสัยว่าทางโรงเรียนมีการประชาสัมพันธ์ให้ผู้ปกครองทราบหรือไม่อย่างไรว่าการจอดแช่และจอดรถส่งบุตรบริเวณดังกล่าวทำให้ผู้ใช้ถนนคนอื่นได้รับความเดือดร้อน เบื้องต้นได้ติดต่อแจ้งเรื่องไปยังสำนักงานเขตดุสิตแล้วเมื่อเวลาที่ผ่านมานานแล้ว แต่ก็ไม่ได้รับการแก้ไขปัญหาแต่อย่างใดและแจ้งว่าเป็นพื้นที่ผ่อนผันผ่อนปรน จากกรณีดังกล่าวส่งผลให้ได้รับความเดือดร้อนเพราะเมื่อการจราจรติดขัดส่งผลให้ไปทำงาน ทำธุระสาย ประสบปัญหามาเป็นระยะเวลาประมาณหลายสิบปีแล้ว (ไม่ระบุระยะเวลาที่แน่ชัด) และให้สั่งการให้ผู้อำนวยการสำนักงานเขตดุสิตดำเนินการอย่างไรก็ได้เพื่อคืนพื้นที่ถนนสาธารณะให้กับประชาชน และสงสัยว่าทำไมสำนักงานเขตถึงปล่อยปละละเลยไม่เข้าแก้ไขปัญหาดังกล่าว และให้เตือนไปยังโรงเรียนฯ ให้ประชาสัมพันธ์ให้ผู้ปกครองทราบว่าไม่อนุญาตให้จอดทุกกรณีและรับส่งได้ไม่เกิน 10 วินาที และฝากผู้ว่าราชการว่าถนนทุกเส้นมาจากเงินภาษีของประชาชนเพราะฉะนั้นให้คืนถนนให้กับประชาชนไม่ใช่อำนวยประโยชน์ให้กับโรงเรียนฯ และไม่ขอประนีประนอมเพราะถนนหลวงเป็นของประชาชนขอการแก้ไขปัญหาแบบชัดเจนและยั่งยืนเพราะประสบปัญหามานานมากแล้วประชาชนขอให้ท่านแก้ไขปัญหาอย่างชัดเจนถูกต้องและให้คำนึงถึงประโยชน์ส่วนรวมของประชาชน และควรมีการกำชับการทำงานของสำนักงานเขตดุสิต และหากยังไม่สามารถแก้ไขปัญหาได้ผู้ร้องจะดำเนินการส่งเรื่องไปยังคณะรัฐบาลชุดใหม่หลังจากที่มีการแต่งตั้งคณะรัฐมนตรี (ผู้ร้องประสงค์ให้ปกปิดชื่อ นามแฝง และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata